Input: अस्मे वोऽअस्त्विन्द्रियमस्मे नृम्णमुत क्रतुरस्मे वर्चासि सन्तु वः। नमो मात्रे पृथिव्यै नमो मात्रे पृथिव्याऽइयं ते राड्यन्तासि यमनो ध्रुवोऽसि धरुणः। कृष्यै त्वा क्षेमाय त्वा रय्यै त्वा पोषाय त्वा॥२२॥

Padapatha: अस्मेऽइत्यस्मे।वः।अस्तु।इन्द्रियम्।अस्मेऽइत्यस्मे।नृम्णम्।उत।क्रतुः।अस्मेऽइत्यस्मे।वर्चासि।सन्तु।वः।नमः।मात्रे।पृथिव्यै।नमः।मात्रे।पृथिव्यै।इयम्।ते।राट्।यन्ता।असि।यमनः।ध्रुवः।असि।धरुणः।कृष्यै।त्वा।क्षेमाय।त्वा।रय्यै।त्वा।पोषाय।त्वा